Document ID: 31989R0921

KOMISSION ASETUS (ETY) N:o 921/89,
annettu 10 päivänä huhtikuuta 1989,
humalan varmentamista koskevista yksityiskohtaisista säännöistä annetun asetuksen (ETY) N:o 890/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna asetuksella (ETY) N:o 3998/87(2), ja erityisesti sen 2 artiklan 5 kohdan,
sekä katsoo, että
määritettäessä humalan lehtien, varsien ja roskien osuuksia asetuksen (ETY) N:o 890/78(3), sellaisena kuin se on viimeksi muutettuna asetuksella (ETY) N:o 3994/88(4), säännösten mukaisesti humalaroskien ja lupuliinin tiheydet ovat samat; vastedes on mahdollista määrittää niiden vastaavien tiheyksien välinen suhde; tämän vuoksi on syytä tarkentaa laskentamenetelmää,
asetuksen (ETY) N:o 890/78 7 artiklan säännösten mukaisesti pakkaukseen, jossa tuotetta pidetään kaupan, on sinetöinnin jälkeen merkittävä vaaditut tiedot; kaikkien väärinkäytösten välttämiseksi olisi säädettävä, että tämä merkintä olisi tehtävä samoin pakkauksen sisältämiin humalajauhe- ja humalauuterasioihin tai -paketteihin; tämän vuoksi on syytä muuttaa asetusta (ETY) N:o 890/78, ja
tässä asetuksessa säädetyt toimenpiteet ovat humalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 890/78 seuraavasti:
1 Korvataan liitteessä II olevan C kohdan 1 alakohdan kolmannen alakohdan lauseet "Roskia ja lupuliinia on mahdoton erottaa toisistaan. Tämän vuoksi niiden kummankin prosenttiosuus arvioidaan puolueettomasti värin perusteella ja kummankin paino lasketaan olettaen, että niiden tiheydet ovat samat."
seuraavasti:
"Roskia ja lupuliinia on erittäin vaikea erottaa tarkasti toisistaan. Seulalla, jonka reikien läpimitta on 0,8 mm, voidaan kuitenkin määrittää roskien ja lupuliinin suhteellinen osuus.
Lupuliinin osuuden arvioimisessa on otettava huomioon, että lupuliinin tiheys on neljä kertaa merkittävämpi kuin roskien tiheys."
2 Lisätään liitteessä IV olevassa d kohdassa sanojen "suoraan sinetöityyn pakkaukseen" jälkeen seuraavat sanat: "sekä kuhunkin sinetöidyn pakkauksen sisältämään humalajauhe- tai humalauuterasiaan tai -pakettiin"
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tätä asetusta sovelletaan vuoden 1989 humalasadon korjuusta alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä huhtikuuta 1989.

Labels: 7
3
17
20